CELEX: 32021D1180
Language: et
Date: 2021-07-13 00:00:00
Title: Nõukogu otsus (EL) 2021/1180, 13. juuli 2021, Euroopa Liidu nimel võetava seisukoha kohta seoses otsuse vastuvõtmisega, millega muudetakse riiklikult toetatavate ekspordikrediitide kokkuleppe turuintressi viitemäärasid käsitlevaid sätteid kokkuleppe osaliste poolt kirjaliku menetluse teel

19.7.2021   
               
               
                  ET
               
               
                  Euroopa Liidu Teataja
               
               
                  L 256/97
               
            
         NÕUKOGU OTSUS (EL) 2021/1180,
         13. juuli 2021,
         Euroopa Liidu nimel võetava seisukoha kohta seoses otsuse vastuvõtmisega, millega muudetakse riiklikult toetatavate ekspordikrediitide kokkuleppe turuintressi viitemäärasid käsitlevaid sätteid kokkuleppe osaliste poolt kirjaliku menetluse teel
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Riiklikult toetatavate ekspordikrediitide kokkuleppes (edaspidi „kokkulepe“) sisalduvad suuniseid, mis on välja töötatud Majanduskoostöö ja Arengu Organisatsiooni (OECD) raames, kohaldatakse vastavalt Euroopa Parlamendi ja nõukogu määrusele (EL) nr 1233/2011 (1).
                  
               
                     (2)
                  
                  
                     Vastavalt kokkuleppe punktile 63 peaksid kokkuleppeosalised (edaspidi „osalised“) turuintressi viitemäärade kindlaksmääramise süsteemi korrapäraselt läbi vaatama, et tagada, et teatatud määrad kajastavad valitsevaid turutingimusi ja vastavad nende määrade kehtestamise aluseks olevatele eesmärkidele. Sellised läbivaatamised peaksid hõlmama ka nende määrade kohaldamisel neile lisatavaid marginaale.
                  
               
                     (3)
                  
                  
                     Osalised teevad oma otsuse kavandatava otsuse kohta, millega muudetakse kokkuleppe XVI lisas esitatud turuintressi viitemäärade sätteid kirjaliku menetluse teel.
                  
               
                     (4)
                  
                  
                     Kavandatav otsus, millega muudetakse turuintressi viitemäärade sätteid peaks tagama poliitika suurema sidususe ja ühtlustama laenuandmistavasid, mis tagaks osalistele võrdsemad tingimused. Lisaks lähendaks see riiklikult toetatavate ekspordikrediiditehingute puhul pakutavaid fikseeritud intressimäärasid turumääradele ja tagama, et need fikseeritud intressimäärad vastavad paremini erasektori finantsturgudel pakutavatele tingimustele. Nähakse ette kaheaastane üleminekuperiood, mille jooksul peaksid ekspordikrediidiasutused saama uued suunised vastu võtta ja need teatavaks teha.
                  
               
                     (5)
                  
                  
                     Kuna kavandatav otsus, millega muudetakse turuintressi viitemäärade sätteid on liidule siduv ja võib mõjutada otsustavalt liidu õigusaktide sisu määruse (EL) nr 1233/2011 artikli 2 alusel, on asjakohane määrata kindlaks liidu nimel võetav seisukoht seoses otsusega, mis võetakse vastu osaliste poolt kirjalikus menetluses,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel võetav seisukoht seoses otsuse vastuvõtmisega, millega muudetakse turuintressi viitemäärasid käsitlevaid sätteid riiklikult toetatavate ekspordikrediitide kokkuleppe osaliste poolt kirjaliku menetluse teel, põhineb kokkuleppeosaliste otsuse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 13. juuli 2021
            
               
                  Nõukogu nimel
               
               
                  president
               
               A. ŠIRCELJ
            
         
         
            (1)  Euroopa Parlamendi ja nõukogu 16. novembri 2011. aasta määrus (EL) nr 1233/2011, mis käsitleb riiklikult toetatavate ekspordikrediitide suuniste rakendamist ja millega tunnistatakse kehtetuks nõukogu otsused 2001/76/EÜ ja 2001/77/EÜ (ELT L 326, 8.12.2011, lk 45).
         
            (2)  Vt dokument ST 10046/21 veebilehel http://register.consilium.europa.eu.